เผยยอดรายได้กทม.ปี 58 เก็บได้กว่า 69000 ล.-กทม.ตั้งเป้าปี 59 ให้ได้ 7 หมื่น ล.
เมื่อวันที่ 2 ต.ค. ที่ศาลาว่าการกรุงเทพมหานคร (กทม.) นายกฤษฎา ศิริพิบูลย์ ผู้อำนวยการสำนักการคลัง (สนค.) เปิดเผยว่า กทม.สามารถจัดเก็บรายได้ประจำปีงบประมาณ 2558 รวมทั้งสิ้นจำนวน 69,244,975,591 บาท สูงกว่าประมาณการ 4,244,975,591 บาท จากที่ตั้งไว้ 65,000,000,000บาท แบ่งเป็นรายได้ที่ กทม.จัดเก็บเอง 16,955,760,828บาท และส่วนราชการอื่นจัดเก็บให้ 52,289,214,763บาท,นายกฤษฎากล่าวต่อว่า รายรับที่ กทม.จัดเก็บเอง เช่น ภาษีโรงเรือนและที่ดิน สามารถจัดเก็บได้ 11,513,218,323 บาท สูงกว่าประมาณการ 1,513,218,323 บาท จาก 10,000,000,000 บาท ภาษีป้าย 800,763,761 บาท สูงกว่าประมาณการ 85,763,761 บาทจาก 715,000,000 บาท ภาษีอากรฆ่าสัตว์ 2,436,900บาท ต่ำกว่าประมาณการ 363,100 บาท จาก 2,800,000บาท ภาษีบำรุงท้องที่ 130,653,718 สูงกว่าประมาณการ 653,718 บาท จาก 130,000,000 ค่าธรรมเนียมค่าใบอนุญาต ค่าปรับและค่าบริการ เก็บได้1,151,464,076 บาท สูงกว่าประมาณการ 71,464,076 บาทจาก 1,080,000,000 บาท และรายได้จากทรัพย์สิน 841,490,081 บาท สูงกว่าประมาณการ 86,490,081 บาท จาก 755,000,000 บาท รายได้จากสาธารณูปโภคการพาณิชย์และกิจกรรมอื่น 61,384,864 บาทและรายได้เบ็ดเตล็ด 2,454,349,102 สูงกว่าประมาณการ 1,525,349,102 บาท จาก 929,000,000 บาท,ทั้งนี้ ในส่วนราชการอื่นจัดเก็บให้นั้นแบ่งเป็นรายได้จากภาษีมูลค่าเพิ่ม 24,290,422,635 บาท สูงกว่าประมาณการ 490,422,635 บาทจาก 23,800,000,000 บาท ภาษีรถยนต์ 10,260,124,958 บาท ต่ำกว่าประมาณการ 1,339,875,041 บาทจาก 11,600,000,000 บาท ภาษีสุรา 1,198,724,756บาท สูงกว่าประมาณการ 198,724,756 บาทจาก 1,000,000,000 บาท ภาษีพนัน 26,404,025บาท ต่ำกว่าประมาณการ 23,595,974 บาท จาก 50,000,000 บาท ภาษีสรรพสามิต 2,065,034,591 บาท ต่ำกว่าประมาณการ 234,965,408 บาทจาก 2,300,000,000 บาท ภาษีค่าจดทะเบียนสิทธิฯ 11,425,930,123บาท สูงกว่าประมาณการ 1,752,930,123 บาทจาก 9,700,000,000 บาท ภาษีธุรกิจเฉพาะ 2,995,573,672 บาท สูงกว่าประมาณการ 130,573,672 บาท จาก 2,865,000,000 บาท ทั้งนี้ สำนักการคลัง กทม.ตั้งเป้าการจัดเก็บรายได้ในปีงบประมาณ 2559 ไว้ที่ 70,000 ล้านบาท.
กทม.สามารถจัดเก็บรายได้ประจำปีงบประมาณ 2558 รวมทั้งสิ้นจำนวน 69,244,975,591 บาท สูงกว่าประมาณการ 4,244,975,591 บาท จากที่ตั้งไว้ 65,000,000,000บาท แบ่งเป็นรายได้ที่ กทม.จัดเก็บเอง 16,955,760,828บาท และส่วนราชการอื่นจัดเก็บให้
ข่าว กทม.,รายได้ กทม..,กฤษฎา ศิริพิบูลย์,รายได้ประจำปี,ภาษีโรงเรือนและที่ดิน,ภาษีอากรฆ่าสัตว์,ภาษีบำรุงท้องที่,ค่าธรรมเนียม,ค่าใบอนุญาต,ค่าปรับ,ค่าบริการ,ข่าว,ไทยรัฐออนไลน์